ศรีอยุธยาขยับขายหลักทรัพย์แบงก์แม่อ้ารับ
ศรีอยุธยาประกันภัย เดินหน้าขายทิ้งบริษัทหลักทรัพย์ให้ธนาคารแม่ ยันไม่ใช่ธุรกิจหลัก
30 ต.ค. 2565

ศรีอยุธยาประกันภัย เดินหน้าขายทิ้งบริษัทหลักทรัพย์ให้ธนาคารแม่ ยันไม่ใช่ธุรกิจหลัก 
นายชูศักดิ์ สาลี กรรมการผู้จัดการ บริษัท ศรีอยุธยาประกันภัย เปิดเผยว่า ที่ประชุมคณะกรรมการบริษัท เมื่อวันที่ 18 พ.ย.ที่ผ่านมา ได้อนุมัติให้ขายหุ้นทั้งหมดที่ถืออยู่ในบริษัทหลัก ทรัพย์ (บล.) กรุงศรีอยุธยา จำนวน 2.5 แสนหุ้น หรือคิดเป็น 0.43% ของทุนจดทะเบียน ให้กับธนาคารกรุงศรีอยุธยา ในราคาหุ้นละ 12.67 บาท รวมเป็นมูลค่า 3.2 ล้านบาท
สำหรับราคาหุ้นที่ออกไป ถือว่าเป็นราคาที่เหมาะสมแล้ว และสูงกว่ามูลค่าตามบัญชีลงทุนของบริษัทในปัจจุบัน ซึ่งการขายหุ้นออกไปหมดครั้งนี้ เนื่องจากเห็นว่าบริษัทเป็นผู้ถือหุ้นส่วนน้อย และไม่ได้เป็นการลงทุนในธุรกิจหลักของบริษัทอีกด้วย
ผลการดำเนินงานของบริษัท ศรีอยุธยาประกันภัย ในช่วงไตรมาส 3 ที่ผ่านมา บริษัทมีกำไรสุทธิ 120 ล้านบาท และงวด 9 เดือนที่ผ่านมามีกำไรสุทธิ 294 ล้านบาท 
อย่างไรก็ตาม ในส่วนของผลการดำเนินงานที่ผ่านมาของ บล.กรุงศรีอยุธยานั้น ถือว่าอยู่ในเกณฑ์ดี โดยในปี 2553 ที่ผ่านมา มีกำไรสุทธิ 64 ล้านบาท มีรายได้ 490 ล้านบาท มีสินทรัพย์รวม 1,432 ล้านบาท มีหนี้สินรวม 671 ล้าบาท และมีทุนจดทะเบียนเต็ม 600 ล้านบาท
ทั้งนี้ ในส่วนของแผนการควบรวมกิจการระหว่างบริษัทกับบริษัท บีทีประกัน นั้น ได้เริ่มดำเนินการมาตั้งแต่ 1 ต.ค.ที่ผ่านมาแล้ว โดยบริษัทจะดำเนินการตามขั้นตอนต่างๆ ตามที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กำหนด เพื่อให้แผนการควบรวมมีผลสมบูรณ์ก่อนที่บริษัทจะคืนใบอนุญาตประกอบธุรกิจประกันภัยที่ไม่ได้ใช้ให้แก่ คปภ.ตามแผนการควบรวมธุรกิจต่อไป